ანაპის აეროპორტი
ანაპის აეროპორტი (რუს. аэропорт Анапа) ასევე ცნობილი, როგორც ვიტიაზევოს აეროპორტი (რუს. аэропорт Витязево) — საერთაშორისო აეროპორტი. მდებარეობს სოფელ ვიტიაზევოს მახლობლად, ანაპაში, რუსეთში. აეროპორტი ემსახურება როგორც საკურორტო ქალაქ ანაპის, ისე ნოვოროსიისკისა და ტემრიუკის მოსახლეობას, საერთო ჯამში 400 000-ზე მეტ ადამიანს. ანაპის აეროპორტი სოჭის აეროპორტთან, გელენჯიკის აეროპორტთან და კრასნოდარის საერთაშორისო აეროპორტთან ერთად კომპანია „Basel Aero“-ს დაქვემდებარებაშია. 2013 წელს ანაპის აეროპორტის წლიურმა მგზავრთბრუნვამ 739 637 ადამიანი შეადგინა. ანაპის აეროპორტი რუსეთის 30 საუკუეთესო ბიზნეს-აეროპორტს შორისაა. აეროპორტის ახალი ტერმინალის მშენებლობა 2016 წლის მარტში დაიწყო და 2017 წლის ივლისში დასრულდა.